-----------------------------------------------------------------------
  4. การประกอบธุรกิจ

  -----------------------------------------------------------------------

4.1 ลักษณะธุรกิจ

4.1.1 ธุรกิจจัดจำหน่าย (Distribution Business)

บริษัทฯ เป็นตัวแทนจัดจำหน่าย (Distributor) และนำเข้า (Importer)
สินค้าอุปกรณ์ข่ายสายสัญญาณคอมพิวเตอร์ เทคโนโลยีสารสนเทศและการสื่อสาร (Cabling)
ที่ใหญ่ที่สุดในประเทศไทย โดยเน้นสินค้าที่เกี่ยวข้องด้านข่ายสายครบวงจร เช่น สายใยแก้ว
(Fiber Optic) สายสัญญาณ (Cable) ตัวต่อสายและอุปกรณ์ (Connector)
เครื่องแปลงสัญญาณจากไฟฟ้าเป็นแสง (Media Converter)
ตู้ใส่อุปกรณ์เครือข่ายคอมพิวเตอร์และสื่อสารโทรคมนาคม (Rack Cabinet) เป็นต้น โดยบริษัทฯ
เป็นบริษัทแรกที่ได้นำเทคโนโลยีสาย LAN หรือสาย UTP (Unshielded Twisted Pair)
มาเผยแพร่ในประเทศไทย และได้ริเริ่มการผลิตตู้ RACK ใส่อุปกรณ์เครือข่าย
รวมทั้งได้นำเทคโนโลยีของ MEDIA CONVERTER
มาเผยแพร่เพื่อเชื่อมโยงระบบคอมพิวเตอร์ด้วยสายใยแก้วให้ไกลและเร็วยิ่งขึ้น ปัจจุบัน บริษัทฯ
เป็นผู้นำอันดับ 1 ในธุรกิจสายสัญญาณ โดยมีส่วนแบ่งการตลาดมากกว่าร้อยละ 50
และยังมีความหลากหลายของสินค้าที่นำเสนอ โดยสินค้าและบริการในกลุ่มธุรกิจนี้ ได้แก่

1.  สินค้าที่บริษัทฯ เป็นผู้จัดจำหน่าย (Distributor) โดยเน้นการขายในรูปของการขายส่ง
    (Wholesale) ได้แก่

  - สายสัญญาณคอมพิวเตอร์และ Connector ของระบบ LAN ระบบสายใยแก้ว ระบบโทรศัพท์
  ระบบสายโคแอกเชียลของกล้องวงจรปิด (CCTV) ยี่ห้อ LINK จากประเทศสหรัฐอเมริกา

  - สายสัญญาณคอมพิวเตอร์และ Connector ของระบบ LAN และระบบสายใยแก้ว ยี่ห้อ AMP
  จากประเทศสหรัฐอเมริกา

  - ตู้ใส่อุปกรณ์เครือข่ายคอมพิวเตอร์และสื่อสารโทรคมนาคม อุปกรณ์สื่อสาร
  และอุปกรณ์เดินสายสัญญาณ ยี่ห้อ 19” GERMANY EXPORT RACK

2. บริการที่บริษัทฯ เป็นผู้เชี่ยวชาญ ได้แก่

  - บริการเข้าสาย (Terminate) ทดสอบ (Testing) เชื่อมสาย (Splice) จัดสาย
  (Commissioning) ทั้งชนิดUTP และสายใยแก้ว พร้อมการทดสอบและการรับประกัน

  - การประกอบสายคอมพิวเตอร์และสายสื่อสาร (Cable Assembly) ทุกชนิด

ปัจจุบัน บริษัทฯ มีตัวแทนจำหน่าย (Dealer) อยู่กว่า 12,000 ราย
ทั้งในเขตกรุงเทพมหานครและปริมณฑล และต่างจังหวัด และเพื่อให้บริษัทฯ
สามารถกระจายสินค้าและให้บริการได้อย่างรวดเร็วมากยิ่งขึ้น
และเพื่อสนับสนุนการขยายตลาดในภูมิภาค บริษัทฯ จึงได้เปิดสาขาภาคเหนือที่จังหวัดเชียงใหม่
สาขาภาคใต้ที่อำเภอหาดใหญ่จังหวัดสงขลา สาขาภาคตะวันออกเฉียงเหนือที่จังหวัดขอนแก่น
และสาขาภาคตะวันออกที่จังหวัดระยอง ทั้งนี้ บริษัทฯ ยังจัดให้มีโครงการ “ส่งฟรีทั่วไทย”
เพื่อให้ตัวแทนจำหน่ายในต่างจังหวัดสามารถซื้อสินค้าจากบริษัทฯ
ไปจำหน่ายในราคาเดียวกับราคาในกรุงเทพฯ นอกจากนี้ ในปัจจุบันบริษัทฯ
ยังได้จัดจำหน่ายสินค้าไปยังประเทศเพื่อนบ้านผ่านตัวแทนจำหน่าย โดย ณ วันที่ 31 ธันวาคม 2555
บริษัทฯ มีตัวแทนจำหน่ายในประเทศลาว 2 ราย ประเทศกัมพูชา 2 ราย ประเทศพม่า 2 ราย
ประเทศมาเลเซีย 1 ราย ประเทศเวียดนาม 1 ราย และประเทศสิงคโปร์ 2 ราย บริษัทฯ
ได้นำนวัตกรรมการจัดการ (Innovation Management) “One Stop Service
โดยทีมเลขาฝ่ายขาย” ซึ่งประกอบด้วยทีมขายที่มีหัวใจบริการ
ที่ผ่านการอบรมทั้งด้านเทคนิคและการบริการ
เพื่อจะสามารถให้บริการลูกค้าได้อย่างรวดเร็วในเรื่องต่างๆ เช่น การสอบถามราคา
การทำใบเสนอราคา การให้คำตอบเกี่ยวกับข้อมูลทางเทคนิค การตอบรับการสั่งซื้อ
การประสานงานการจัดส่งสินค้า และการจัดส่งสินค้าถึงมือลูกค้า
รวมทั้งยังเป็นศูนย์กลางในการรับข้อความและติดตามงานแทนพนักงานขาย
เพื่ออำนวยความสะดวกให้แก่ลูกค้าในหลายๆ เรื่อง

เนื่องจากเทคโนโลยีด้านการออกแบบและติดตั้งระบบสายสัญญาณคอมพิวเตอร์จัดว่าเป็นวิทยาการใหม่สำหรับประเทศไทย
บริษัทฯ จึงได้ริเริ่มโครงการฝึกอบรมและให้ความรู้ “วิธีการออกแบบและติดตั้งระบบสายสัญญาณ”
ให้แก่ลูกค้าที่สนใจ โดยบริษัทฯ ได้เริ่มเปิดอบรมตั้งแต่ปี พ.ศ. 2538 เป็นต้นมา และเปิดอบรมทุกๆ
เดือนสำหรับลูกค้าในกรุงเทพฯ ตลอดจนการจัดสัมมนาเกี่ยวกับผลิตภัณฑ์และเทคโนโลยีใหม่ๆ
ให้แก่ลูกค้า ภายใต้โครงการ “INTERLINK ROAD SHOW” ทุกๆ เดือนในกรุงเทพมหานคร
และในหลายๆ จังหวัดทั่วประเทศไทย

ด้วยความพร้อมของทีมขายที่ประกอบไปด้วยบุคลากรที่มีความเชี่ยวชาญและประสบการณ์
ทีมงานวิศวกรสนับสนุนที่ผ่านการฝึกอบรมมาเป็นอย่างดีและมีความเชี่ยวชาญจากประสบการณ์ในการให้บริการที่เกี่ยวข้อง
รวมทั้งทีมการตลาดที่ให้การสนับสนุนอย่างต่อเนื่อง บริษัทฯ
จึงได้รับความไว้วางใจจากลูกค้าทั้งภาครัฐและเอกชนทั่วประเทศในการเลือกใช้ผลิตภัณฑ์ที่บริษัทฯ
เป็นผู้จัดจำหน่าย และยังว่าจ้างให้ทีมวิศวกรของบริษัทฯ เป็นผู้ให้บริการเข้าสายและทดสอบระบบ
เพื่อออกเอกสารการรับประกัน

ดังนั้น บริษัทฯ จึงสามารถครองความเป็นผู้นำอันดับ 1
ในธุรกิจระบบสายสัญญาณสื่อสารคอมพิวเตอร์และโทรคมนาคมมาโดยตลอดเป็นเวลานานกว่า 25 ปี

2.  ธุรกิจวิศวกรรม (Engineering Business)

นอกจากการดำเนินธุรกิจนำเข้าและจัดจำหน่ายสายสัญญาณสื่อสารคอมพิวเตอร์และโทรคมนาคมแล้ว
บริษัทฯ ยังได้ลงทุนด้านเครื่องมือพิเศษ ตลอดจนเครื่องทดสอบประสิทธิภาพสูง
และยังมีทีมวิศวกรที่มีความรู้ ความชำนาญ และประสบการณ์ เพื่อให้บริการด้านคำปรึกษา แนะนำ
และสนับสนุนด้านเทคนิคเกี่ยวกับระบบข่ายสายสัญญาณ ให้แก่ลูกค้าทั้งในเขตกรุงเทพฯ และปริมณฑล
รวมถึงต่างจังหวัด ภายใต้นโยบายการให้บริการ “ทันใจ ทั่วไทย” โดยบริษัทฯ
ได้ขยายธุรกิจไปสู่การนำสินค้าสายสัญญาณมาเสนอรวมเป็น Total Solutions
พร้อมให้บริการการติดตั้ง โดยเรียกธุรกิจนี้ว่า “ธุรกิจวิศวกรรม” (Engineering Business)
ซึ่งจะเน้นเฉพาะงานโครงการขนาดใหญ่ที่ไม่แข่งขันกับธุรกิจจัดจำหน่ายของบริษัทฯ ทั้งนี้บริษัทฯ
ได้รับความไว้วางใจให้เป็นผู้ติดตั้งระบบสายสัญญาณให้กับโครงการสนามบินสุวรรณภูมิมูลค่าโครงการมากกว่า
500 ล้านบาท งานติดตั้งระบบสาย FIBER OPTIC ในเขตกรุงเทพมหานครและในต่างจังหวัดกว่า
4,500 กม. มูลค่าโครงการมากกว่า 1,000 ล้านบาท ทำให้บริษัทฯ
มีผลงานที่จะรุกต่อเนื่องไปสู่โครงการอื่นๆ เพื่อขยายธุรกิจวิศวกรรมให้กว้างไกล
และใช้ศักยภาพขององค์กรที่เป็นจุดแข็งขยายไปสู่ธุรกิจที่มีความใกล้เคียงและต่อเนื่อง ในปัจจุบัน
ธุรกิจวิศวกรรมของบริษัทฯ มีขอบเขตการให้บริการ ดังต่อไปนี้

-   การรับเหมาติดตั้งระบบข่ายสายและโครงข่ายสายสัญญาณสื่อสารคอมพิวเตอร์และโทรคมนาคมทั้งภายในและภายนอกอาคาร

-   การออกแบบและก่อสร้างงานโครงการสายใยแก้วนำแสงทั้งภายในและภายนอก
    ตลอดจนโครงข่าย Fiber Optic To The Home

-   การออกแบบและก่อสร้างระบบเคเบิลใต้ทะเล (Submarine) ทั้งสายเคเบิ้ลใยแก้วนำแสง
    สายไฟฟ้าแรงดันสูง และสายเคเบิ้ลสื่อผสมระหว่างไฟฟ้าแรงสูงร่วมกับใยแก้วนำแสง

-   การให้บริการที่เกี่ยวกับสายเคเบิ้ลใต้ดิน (Underground Cable), Sub Station
    และระบบสายส่ง(Transmission Line)

ในการให้บริการประเภทนี้ บริษัทฯ
จะต้องศึกษาโครงสร้างของพื้นที่โครงการและศึกษาโครงสร้างของระบบต่างๆ
ที่จะต้องเชื่อมเข้าด้วยกัน
เพื่อทำการออกแบบระบบและอุปกรณ์ที่มีความสำคัญต่อการเชื่อมโยงดังกล่าว
และเมื่อได้รับความเห็นชอบจากลูกค้าแล้ว บริษัทฯ
จะทำการว่าจ้างผู้รับเหมาช่วงในส่วนของคนงานมาทำการติดตั้ง โดยมีทีมวิศวกรของบริษัทฯ
ดำเนินการควบคุมคนงานที่ทำการติดตั้งระบบอีกทอดหนึ่ง พร้อมทั้งทำการทดสอบให้ผลงานของบริษัทฯ
มีคุณภาพ สามารถใช้งานได้ดี และรับประกันคุณภาพของผลงานเพื่อสร้างความมั่นใจให้แก่ลูกค้า
การวางระบบดังกล่าวจำเป็นต้องวางควบคู่ไปกับโครงสร้างของอาคารเพื่อความสวยงาม
อีกทั้งจำเป็นต้องออกแบบเพื่อรองรับการขยายงานในอนาคตอีกด้วย ดังนั้น
เพื่อให้การลงทุนมีความคุ้มค่า ผู้รับเหมาในโครงการต่างๆ
จึงมักต้องการผู้รับเหมาวางระบบข่ายสายเทคโนโลยีสารสนเทศที่มีความเชี่ยวชาญและมีการรับประกันผลงาน
เพื่อให้ผลงานของแต่ละโครงการมีคุณภาพและสร้างความพอใจให้แก่ลูกค้า

จากประสบการณ์และความชำนาญในการให้บริการ รวมถึงบุคลากรและเครื่องมือที่มีอยู่ ทำให้บริษัทฯ
ได้รับความไว้วางใจจากลูกค้าที่เป็นองค์กรธุรกิจชั้นนำในภาคเอกชนรวมถึงหน่วยงานภาครัฐ
ให้เป็นผู้ติดตั้งและวางระบบสายสัญญาณในหลายๆ โครงการที่มีขนาดใหญ่ที่ต้องการความรับผิดชอบ
ความเชี่ยวชาญ และความเป็นมืออาชีพของผู้ให้บริการ เช่น บริษัท ทีโอที จำกัด (มหาชน) บริษัท
การบินไทย จำกัด (มหาชน) การไฟฟ้าส่วนภูมิภาค การไฟฟ้านครหลวง
การไฟฟ้าฝ่ายผลิตแห่งประเทศไทย ธนาคารกรุงไทย จำกัด (มหาชน) ธนาคารกสิกรไทย จำกัด
(มหาชน) ธนาคารไทยพาณิชย์ จำกัด (มหาชน) ธนาคารออมสิน มหาวิทยาลัยธรรมศาสตร์
ศูนย์รังสิต มหาวิทยาลัยกรุงเทพ มหาวิทยาลัยขอนแก่น มหาวิทยาลัยอัสสัมชัญ มหาวิทยาลัยชินวัตร
สถาบันเทคโนโลยีพระจอมเกล้าเจ้าคุณทหารลาดกระบัง บริษัท เชลล์ (ประเทศไทย) จำกัด บริษัท
ซีเอ็ดยูเคชั่น จำกัด (มหาชน) บริษัท ปูนซิเมนต์นครหลวง จำกัด (มหาชน) บริษัท ผลิตไฟฟ้า
จำกัด (มหาชน) และบริษัท อายิโน๊ะโมะโต๊ะ จำกัด เป็นต้น

โดยในปัจจุบัน บริษัทฯ ได้มีกำหนดยุทธศาสตร์เพื่อการเปลี่ยนถ่ายธุรกิจดังกล่าวข้างต้นไปยัง บริษัท
อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด
เพื่อให้ภาพการประกอบธุรกิจในแต่ละกลุ่มธุรกิจมีความชัดเจนมากขึ้น

4.1.3 ธุรกิจเทเลคอม (Telecom Business)

บริษัทฯ ได้จัดตั้งบริษัท อินเตอร์ลิ้งค์ เทเลคอม จำกัด ซึ่งเป็นบริษัทย่อยของบริษัทฯ
เพื่อต่อไปสู่ธุรกิจโทรคมนาคม ซึ่งปัจจุบันมีการขยายตัวอย่างรวดเร็ว

โครงการ Interlink Fiber Optic Network

โดยเมื่อวันที่ 8 พฤษภาคม 2555 บริษัท อินเตอร์ลิ้งค์ เทเลคอม จำกัด
ได้รับใบอนุญาตประกอบกิจการโทรคมนาคมแบบที่ 3 ประเภทมีโครงข่ายเป็นของตนเอง เลขที่
3ก/55/001 จากสำนักงานคณะกรรมการการกระจายเสียง
กิจการโทรทัศน์และกิจการโทรคมนาคมแห่งชาติ (กสทช.) ซึ่งปัจจุบันอินเตอร์ลิ้งค์ เทเลคอม
ได้เริ่มก่อสร้างโครงข่ายภายใต้โครงการInterlink Fiber Optic Network
ซึ่งเป็นโครงการให้บริการวงจรสื่อสารความเร็วสูงโดยใช้โครงข่ายเคเบิ้ลใยแก้วนำแสงเป็นโครงข่ายหลัก

โครงการ Interlink Fiber Optic Network
เป็นโครงการที่ให้บริการวงจรสื่อสารความเร็วสูงโดยใช้โครงข่ายเคเบิ้ลใยแก้วนำแสงเป็นโครงข่ายหลัก
บริษัทฯ
วางแผนในการสร้างโครงข่ายเคเบิ้ลใยแก้วนำแสงให้ครอบคลุมเขตพื้นที่กรุงเทพมหานครและครอบคลุมทั่วประเทศภายในระยะเวลา
3 ปีหลังจากได้รับใบอนุญาต โดยบริษัทฯ
จะเร่งวางโครงข่ายเคเบิ้ลใยแก้วนำแสงไปตามแนวเสาอาณัติสัญญาณของการรถไฟแห่งประเทศไทยเป็นหลัก
และวางโครงข่ายเคเบิ้ลใยแก้วนำแสงไปตามเสาไฟฟ้าของการไฟฟ้านครหลวงและการไฟฟ้าส่วนภูมิภาคด้วยเช่นกัน
โดยมีสัดส่วนโดยประมาณร้อยละ 59 และร้อยละ 41 ตามลำดับ ทั้งนี้
โครงข่ายภายหลังแล้วเสร็จจะมีความครอบคลุมในระดับอำเภอเมืองของ 72
จังหวัดทั่วทั้งประเทศไทย (โดยจังหวัดที่เหลืออีก 5 จังหวัดอยู่ระหว่างการศึกษาแผนธุรกิจ)
พร้อมทั้งมีจุดเชื่อมต่อตามชายแดนประเทศไปยัง (1) ประเทศมาเลเซีย ที่อำเภอปาดังเบซาร์
จังหวัดสงขลา (2) ประเทศกัมพูชา ที่อำเภออรัญประเทศ จังหวัดสระแก้ว (3) ประเทศลาว
ที่อำเภอเมือง จังหวัดหนองคาย และ(4) ประเทศพม่า ที่อำเภอแม่สาย จังหวัดเชียงราย
โดยโครงการ Interlink Fiber Optic มีมูลค่าโครงการประมาณ 3,000 ล้านบาท

โครงข่าย Interlink Fiber Optic Network ก่อสร้างโดยนำเอาเทคโนโลยี Internet
Protocol (IP) ที่ทันสมัยและเป็นพื้นฐานสำหรับการส่งข้อมูลในยุคปัจจุบันและในยุคอนาคต
โดยอาศัยเทคโนโลยีที่สำคัญ ได้แก่ DWDM (Dense Wavelength Division Multiplexing)
และ MPLS (Multiprotocol Label Switching)
โดยเป็นเทคโนโลยีที่จะเพิ่มขีดความสามารถของระบบโครงข่ายและสามารถให้บริการได้ครบทุกรูปแบบ
ซึ่งในปัจจุบันเทคโนโลยีที่โครงข่าย “Interlink Fiber Optic Network”
เลือกใช้สามารถให้บริการกับลูกค้าได้ถึงระดับ 3 (Layer 3: Network Layer)
โดยมีคุณสมบัติที่เพิ่มขึ้นจากระดับ 2 (Layer 2: Data Link Layer)
ที่ใช้กันอย่างแพร่หลายอยู่ในปัจจุบัน คือ
ความสามารถด้านการบริหารจัดการการรับส่งข้อมูลระหว่างเน็ตเวิร์ก (Managed Network)
การจัดการเส้นทางการส่งข้อมูล (Routing) การกำหนดความสำคัญในแต่ละการใช้งาน (Class
of Service) และการรับรองคุณภาพในการให้บริการ (Quality of Service)
ซึ่งมีผลอย่างมากในการบริหารจัดการการส่งข้อมูลให้มีประสิทธิภาพสูงที่สุด
ทั้งยังป้องกันไม่ให้เกิดเป็นคอขวดภายในโครงข่ายและสามารถรองรับการส่งสัญญาณที่เพิ่มขึ้นถึงระดับ
100G และ 400G ในอนาคต

โครงการ Interlink Data Center

โครงการ Interlink Data Center เป็นบริการให้เช่าพื้นที่เซิร์ฟเวอร์ พื้นที่วางเซิร์ฟเวอร์
ศูนย์การให้บริการคลาวคอมพิวติ้งค์ (Cloud Computing) และศูนย์สำรองข้อมูล (Disaster
Recovery) แก่องค์กรต่างๆ เพื่อให้บริการตามจุดประสงค์ต่างๆ
และตามความต้องการของลูกค้าที่แตกต่างกัน เช่น
การย้ายเซิร์ฟเวอร์ของลูกค้ามายังศูนย์ข้อมูลของบริษัทฯ
เพื่อลดค่าใช้จ่ายในด้านการลงทุนเพิ่มและการดูแลรักษา หรือเพื่อเป็นศูนย์สำรอง (Back Up
Site) หรือเพื่อป้องกันผลกระทบจากภัยพิบัติทางธรรมชาติหรือเหตุการณ์ร้ายแรงต่างๆ
อันอาจจะเกิดได้โดยไม่คาดคิดโดยศูนย์ข้อมูล (Data Center) ของบริษัทฯ ถูกสร้างขึ้นเพื่อให้เป็น
Data Center โดยเฉพาะ ซึ่งก่อสร้างตามข้อกำหนดของ Data Center ประเภท TIER 3
และให้บริการตลอด 24 ชั่วโมง ทุกวันไม่มีวันหยุด ทั้งนี้ ศูนย์ข้อมูลของบริษัทฯ มีขนาด 1,800
ตารางเมตร ตั้งอยู่ที่ 9/2 ซ.01 กาญจนาภิเษก 5/5 ถ.กาญจนาภิเษก แขวงท่าแร้ง เขตบางเขน
กรุงเทพฯ 10220 โดยที่จัดตั้งงบลงทุนประมาณ 170 ล้านบาท ปัจจุบันบริษัทฯ
ได้ก่อสร้างอาคารแล้วเสร็จ อยู่ระหว่างการติดตั้งระบบต่างๆ ของ Data Center
และคาดว่าจะแล้วเสร็จบางส่วนเพื่อให้บริการในเดือนมิถุนายน 2556

4.1.4 ธุรกิจเพาเวอร์ แอนด์ เอ็นเนอร์ยี่ (Power and Energy Business)

บริษัทฯ ได้จัดตั้งบริษัท อินเตอร์ลิ้งค์ เพาเวอร์ แอนด์ เอ็นเนอร์ยี่ จำกัด เป็นบริษัทย่อยของบริษัทฯ
ที่เพื่อรองรับการโอนธุรกิจวิศวกรรมจากบริษัทฯ ตามแผนยุทธศาสตร์
ในการแบ่งแยกความชัดเจนทางธุรกิจให้มากยิ่งขึ้น ทั้งนี้บริษัทฯมีความเชื่อมั่นว่า บริษัท อินเตอร์ลิ้งค์
เพาเวอร์ แอนด์ เอ็นเนอร์ยี่ จำกัด
จะเป็นอีกหนึ่งบริษัทที่จะประสบความสำเร็จในธุรกิจไม่ยิ่งหย่อนไปกว่าบริษัทแม่ของตนเอง

1.  การตลาดและภาวะการแข่งขัน

    1.  ภาพรวมของอุตสาหกรรมและแนวโน้ม

ภาวะอุตสาหกรรมเทคโนโลยีสารสนเทศและการสื่อสาร (ICT) และแนวโน้มในอนาคต

เทคโนโลยีสารสนเทศและการสื่อสาร (ICT) มีการเปลี่ยนแปลงอย่างรวดเร็ว
โลกมีการพัฒนาและประยุกต์ใช้ระบบเทคโนโลยีสารสนเทศและการสื่อสารในทุกๆ ด้านมากยิ่งขึ้น
การเกิดขึ้นของอินเตอร์เน็ตทำให้มนุษย์สามารถสื่อสารกันได้อย่างรวดเร็ว ทั้งภาพ ข้อมูลและเสียง
อีกทั้งยังช่วยลดเวลาในการติดต่อสื่อสารและลดต้นทุนในการรับรู้ข่าวสารข้อมูล
ทำให้ทั้งภาครัฐและเอกชนของประเทศไทยต้องมีการปรับตัวเพื่อก้าวให้ทันกับพัฒนาการทางเทคโนโลยี
อีกทั้งยังเป็นการลดต้นทุนการดำเนินงานในระยะยาว
และช่วยจัดระเบียบในองค์กรให้มีความคล่องตัวและเพิ่มมาตรฐานและประสิทธิภาพในการทำงานให้มากยิ่งขึ้น
การประยุกต์ใช้เทคโนโลยีสารสนเทศและการสื่อสารในงานด้านต่างๆ จึงทวีความสำคัญมากยิ่งขึ้น

จากข้อมูลเกี่ยวกับการศึกษามูลค่าตลาดเทคโนโลยีสารสนเทศและการสื่อสารของประเทศไทย
โดยศูนย์เทคโนโลยีอิเล็กทรอนิกส์และคอมพิวเตอร์แห่งชาติ และหน่วยงานต่างๆ อันได้แก่
สำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน-SIPA)
สมาคมอุตสาหกรรมเทคโนโลยีสารสนเทศไทย (ATCI) สมาคมอุตสาหกรรมซอฟต์แวร์ไทย (ATSI)
สมาคมส่งเสริมการส่งออกอุตสาหกรรมซอฟต์แวร์ไทย (TSEP)
สถาบันวิจัยและพัฒนาอุตสาหกรรมโทรคมนาคม (TRIDI) และสมาคมอุตสาหกรรมคอมพิวเตอร์ไทย
(ATCM)
ซึ่งได้ดำเนินโครงการศึกษาสภาวะตลาดและอุตสาหกรรมเทคโนโลยีสารสนเทศและการสื่อสารของประเทศไทย
ประจำปี 2554 และคาดการณ์ตลาดในปี 2555 นั้น
พบว่าภาพรวมของตลาดเทคโนโลยีสารสนเทศและการสื่อสารมีการขยายตัวที่เพิ่มขึ้นและมีบทบาทที่สำคัญต่อการพัฒนาสังคมและเศรษฐกิจของประเทศไทยเป็นอย่างมาก
ดังจะเห็นได้จากมูลค่าตลาดรวมที่มีการเติบโตอย่างต่อเนื่อง โดยในปี พ.ศ.2552
มีมูลค่าตลาดรวมทั้งสิ้น 344,475 ล้านบาท และในปี พ.ศ.2553 มีมูลค่าตลาดรวมทั้งสิ้น 362,211
ล้านบาท ซึ่งคิดเป็นอัตราการเติบโตเพิ่มขึ้นร้อยละ 5.1 โดยในปี พ.ศ.2554
มูลค่าตลาดรวมของตลาดเทคโนโลยีสารสนเทศและการสื่อสารมีมูลค่าทั้งสิ้น 408,846 ล้านบาท
ซึ่งคิดเป็นอัตราการเติบโตเพิ่มขึ้นร้อยละ 12.88 และในปี พ.ศ.2555
มูลค่าตลาดรวมของตลาดเทคโนโลยีสารสนเทศและการสื่อสารคาดว่าจะเท่ากับ 444,385 ล้านบาท
ซึ่งคาดว่าจะมีการเติบโตเพิ่มขึ้นร้อยละ 8.69

ทั้งนี้ ตลาดเทคโนโลยีสารสนเทศและการสื่อสาร (ICT) ในประเทศไทยจะประกอบไปด้วย 2
ส่วนหลัก ได้แก่

1. ตลาดอุปกรณ์สื่อสาร (Communication Equipment)

2. ตลาดบริการการสื่อสาร (Communication Service)

ภาพรวมของตลาดสื่อสาร (Total Communication Market)

+----------------+------+------+------+------+------+------+------+
| ประเภท         | พ.ศ. | พ.ศ. | พ.ศ. | พ    | อัตรา |      |      |
|                | 2552 | 2553 | 2554 | .ศ.2 | การเ |      |      |
|                |      |      |      | 555¹ | ติบโต |      |      |
|                | (ล้าน | (ล้าน | (ล้าน |      |      |      |      |
|                | บาท) | บาท) | บาท) | (ล้าน |      |      |      |
|                |      |      |      | บาท) |      |      |      |
+----------------+------+------+------+------+------+------+------+
|                |      |      |      |      | พ    | พ    | พ.   |
|                |      |      |      |      | .ศ.2 | .ศ.2 | ศ.25 |
|                |      |      |      |      | 552- | 553- | 54-2 |
|                |      |      |      |      | 2553 | 2554 | 555¹ |
+----------------+------+------+------+------+------+------+------+
| 1.             | 126  | 133  | 145  | 160  | 5.73 | 8    | 10   |
| ตลาดอุปกรณ์สื่อสาร | ,530 | ,779 | ,404 | ,419 | %    | .69% | .33% |
+----------------+------+------+------+------+------+------+------+
| 2.             | 217  | 228  | 263  | 283  | 4.81 | 15   | 7    |
| ตลา            | ,945 | ,432 | ,442 | ,966 | %    | .33% | .79% |
| ดบริการการสื่อสาร |      |      |      |      |      |      |      |
+----------------+------+------+------+------+------+------+------+
| มูลค่ารวมของตลาด | 344  | 362  | 408  | 444  | 5.15 | 12   | 8    |
| ICT            | ,475 | ,211 | ,846 | ,385 | %    | .88% | .69% |
+----------------+------+------+------+------+------+------+------+
| ที่มา : NECTEC   |      |      |      |      |      |      |      |
|                |      |      |      |      |      |      |      |
| หมายเหตุ: ¹     |      |      |      |      |      |      |      |
| ข้อมูลประมาณการณ์ |      |      |      |      |      |      |      |
+----------------+------+------+------+------+------+------+------+

อนึ่ง ในส่วนของตลาดอุปกรณ์สื่อสาร (Communication Equipment) ยังสามารถแยกย่อยเป็น 4
หมวดผลิตภัณฑ์และมีมูลค่าตลาดรวม ดังนี้

1.  ตลาดเครื่องโทรศัพท์หรือเครื่องลูกข่าย (Telephone Handset)

2.  ตลาดอุปกรณ์โครงข่าย (Core Network Equipment)

3.  ตลาดอุปกรณ์สื่อสารใช้สาย (Wireline Equipment)

4.  ตลาดอุปกรณ์สื่อสารไร้สาย (Wireless Equipment)

ตลาดอุปกรณ์สื่อสาร (Communication Equipment Market)

+-------------------+------+------+------+------+------+------+------+
| ประเภท            | พ.ศ. | พ.ศ. | พ.ศ. | พ    | อัตรา |      |      |
|                   | 2552 | 2553 | 2554 | .ศ.2 | การเ |      |      |
|                   |      |      |      | 555¹ | ติบโต |      |      |
|                   | (ล้าน | (ล้าน | (ล้าน |      |      |      |      |
|                   | บาท) | บาท) | บาท) | (ล้าน |      |      |      |
|                   |      |      |      | บาท) |      |      |      |
+-------------------+------+------+------+------+------+------+------+
|                   |      |      |      |      | พ    | พ    | พ.   |
|                   |      |      |      |      | .ศ.2 | .ศ.2 | ศ.25 |
|                   |      |      |      |      | 552- | 553- | 54-2 |
|                   |      |      |      |      | 2553 | 2554 | 555¹ |
+-------------------+------+------+------+------+------+------+------+
| 1.                | 57   | 58   | 62   | 68   | 3.08 | 5    | 9    |
| ตลาดเครื่องโท       | ,018 | ,774 | ,092 | ,145 | %    | .65% | .75% |
| รศัพท์หรือเครื่องลูกข่าย |      |      |      |      |      |      |      |
+-------------------+------+------+------+------+------+------+------+
| 2.                | 41   | 45   | 50   | 54   | 8.96 | 10   | 9    |
| ตลาดอุปกรณ์โครงข่าย  | ,966 | ,725 | ,376 | ,916 | %    | .17% | .01% |
+-------------------+------+------+------+------+------+------+------+
| 3.                | 13   | 13   | 14   | 15   | 2.93 | 6    | 5    |
| ตล                | ,332 | ,722 | ,640 | ,490 | %    | .69% | .81% |
| าดอุปกรณ์สื่อสารใช้สาย |      |      |      |      |      |      |      |
+-------------------+------+------+------+------+------+------+------+
| 4.                | 14   | 15   | 18   | 21   | 9.46 | 17   | 19   |
| ตล                | ,214 | ,558 | ,295 | ,868 | %    | .59% | .53% |
| าดอุปกรณ์สื่อสารไร้สาย |      |      |      |      |      |      |      |
+-------------------+------+------+------+------+------+------+------+
| มูลค่าตลาดรวม       | 126  | 133  | 145  | 160  | 5.73 | 8    | 10   |
|                   | ,530 | ,779 | ,404 | ,419 | %    | .69% | .33% |
+-------------------+------+------+------+------+------+------+------+
| ที่มา : NECTEC      |      |      |      |      |      |      |      |
|                   |      |      |      |      |      |      |      |
| หมายเหตุ: ¹        |      |      |      |      |      |      |      |
| ข้อมูลประมาณการณ์    |      |      |      |      |      |      |      |
+-------------------+------+------+------+------+------+------+------+

หากพิจารณาข้อมูลโดยละเอียดของตลาดอุปกรณ์สื่อสาร (Communication Equipment Market)
ในส่วนของตลาดอุปกรณ์สื่อสารใช้สาย (Wireline Equipment) จะพบว่าสามารถจำแนกได้เป็น
3 ส่วนหลักดังนี้

1.  อุปกรณ์สื่อสารใช้สายที่ใช้เชื่อมต่อจากโครงข่ายสื่อสาร (Wireline Access Equipment)

2.  อุปกรณ์เคเบิลสำหรับระบบเครือข่ายภายในอาคาร (LAN Cabling)

3.  ตู้ชุมสายโทรศัพท์ (PBX/PABX)

ตลาดอุปกรณ์สื่อสารประเภทข้อมูล Wireline Equipments

+-------------------+------+------+------+------+------+------+------+
| ประเภท            | พ.ศ. | พ.ศ. | พ.ศ. | พ    | อัตรา |      |      |
|                   | 2552 | 2553 | 2554 | .ศ.2 | การเ |      |      |
|                   |      |      |      | 555¹ | ติบโต |      |      |
|                   | (ล้าน | (ล้าน | (ล้าน |      |      |      |      |
|                   | บาท) | บาท) | บาท) | (ล้าน |      |      |      |
|                   |      |      |      | บาท) |      |      |      |
+-------------------+------+------+------+------+------+------+------+
|                   |      |      |      |      | พ    | พ    | พ.   |
|                   |      |      |      |      | .ศ.2 | .ศ.2 | ศ.25 |
|                   |      |      |      |      | 552- | 553- | 54-2 |
|                   |      |      |      |      | 2553 | 2554 | 555¹ |
+-------------------+------+------+------+------+------+------+------+
|   1.              | 2    | 2    | 3    | 4    | 8.20 | 18   | 21   |
|   อุป              | ,684 | ,904 | ,438 | ,166 | %    | .39% | .18% |
| กรณ์เคเบิลสำหรับระบบ |      |      |      |      |      |      |      |
| เครือข่ายภายในอาคาร |      |      |      |      |      |      |      |
+-------------------+------+------+------+------+------+------+------+
|   2.อุปกรณ         | 4    | 5    | 6    | 6    | 1    | 15   | 9    |
| ์สื่อสารใช้สายที่ใช้เชื่อม | ,676 | ,345 | ,147 | ,741 | 4.31 | .00% | .66% |
| ต่อจากโครงข่ายสื่อสาร |      |      |      |      | %    |      |      |
+-------------------+------+------+------+------+------+------+------+
|   3.ตู้ชุมสายโทรศัพท์  | 5    | 5    | 5    | 4    | (    | (7.  | (9.  |
|                   | ,972 | ,473 | ,055 | ,583 | 8.36 | 64%) | 34%) |
|                   |      |      |      |      | %)   |      |      |
+-------------------+------+------+------+------+------+------+------+
| มูลค่าตลาดรวม       | 13   | 13   | 14   | 15   | 2.93 | 6    | 5    |
|                   | ,332 | ,722 | ,640 | ,490 | %    | .69% | .81% |
+-------------------+------+------+------+------+------+------+------+
| ที่มา : NECTEC      |      |      |      |      |      |      |      |
|                   |      |      |      |      |      |      |      |
| หมายเหตุ: ¹        |      |      |      |      |      |      |      |
| ข้อมูลประมาณการณ์    |      |      |      |      |      |      |      |
+-------------------+------+------+------+------+------+------+------+

จากตารางข้างต้น จะพบว่าตลาดอุปกรณ์สื่อสารใช้สายมีการเติบโตต่อเนื่องมาโดยตลอด
โดยอัตราการเติบโตในแต่ละปีจะมีความแตกต่างกันไปตามสถานการณ์เศรษฐกิจภายในประเทศ
แต่ก็ยังมีการเติบโตอยู่สม่ำเสมอ
โดยเฉพาะอย่างยิ่งในตลาดอุปกรณ์เคเบิลสำหรับระบบเครือข่ายภายในอาคาร (LAN Cabling)
ซึ่งคาดว่าในปี 2555 จะมีอัตราการเติบโตร้อยละ 21.18

หมายเหตุ : ประเภทของอุปกรณ์สื่อสาร

-   Core Network Equipment ได้แก่ DWDM (Dense Wavelength Division
    Multiplexing), Wavelength Converter, SDH (Synchronous Digital
    Hierarchy), IPTN, IP Router, L2/L3 Switch, Optical Communication,
    Fiber Optic System, Backhaul

-   Wireline Equipment ได้แก่ Media Gateway, IP PBX, DSLAM, MSAN,
    Signaling Gateway, BRAS, OLT/ONU (include. Terminal FTTH), Switching
    Equipment, Rack System, Concentrator, Controller, LAN Cable and
    Connector Attenuator, Patch และ Panel/Cord เป็นต้น

-   Wireless Equipment ได้แก่ BTS, Repeater, Booster, Filter, RRH, MSC,
    HLR/VLR, SGW, SGSN, GGSN, RNC, Switching, Femtocell, Pico Cell,
    Compact Base Station, Microwave Backhaul, Amplifier, Access Point,
    Router, Access Card เป็นต้น

    4.2.2 สภาวะการแข่งขันและกลยุทธ์ในการแข่งขัน

การเติบโตในอุตสาหกรรมเทคโนโลยีสารสนเทศและการสื่อสารทำให้มีความต้องการในระบบคอมพิวเตอร์และระบบเครือข่ายภายในองค์กร
(Local Area Network: LAN) มากขึ้น
และความจำเป็นพื้นฐานที่จะทำให้คอมพิวเตอร์สื่อสารกันได้ดีคือระบบข่ายสายสัญญาณ ดังนั้น
จึงมีสินค้าด้านข่ายสายหลากหลายยี่ห้อและมีการใช้กลยุทธ์ทางการตลาดที่แตกต่างกันออกไป
จากแนวโน้มการเติบโตของตลาดเทคโนโลยีและการสื่อสารในประเทศไทยที่มีอัตราการเติบโตที่ดี
บริษัทฯ ในฐานะผู้ริเริ่มและเป็นผู้นำอันดับต้นๆ
ในธุรกิจสายสัญญาณสื่อสารคอมพิวเตอร์และโทรคมนาคมได้พยายามที่จะขยายธุรกิจโดยการนำผลิตภัณฑ์ที่จำหน่ายมาเพิ่มมูลค่าด้วยการให้บริการรับเหมาติดตั้งซึ่งก่อให้เกิดธุรกิจใหม่
ได้แก่ ธุรกิจวิศวกรรมซึ่งในปัจจุบัน บริษัทฯ เป็นผู้ให้บริการรับเหมาติดตั้งระบบโครงข่าย Fiber
Optic รายใหญ่ของประเทศ โดยมีผลงานที่เป็นที่ยอมรับเป็นอย่างดี และบริษัทฯ
ยังได้มีการขยายธุรกิจอย่างต่อเนื่อง โดยการจัดตั้งบริษัท อินเตอร์ลิ้งค์ เทเลคอม จำกัด
เพื่อเตรียมการรุกตลาดการนำสายสัญญาณที่มีอยู่แล้วมาก่อให้เกิดประโยชน์สูงสุดในการใช้งาน

บริษัทฯ ได้พัฒนาธุรกิจและรักษาความเป็นผู้นำในตลาดธุรกิจสายสัญญาณสื่อสาร (Cabling)
มาตลอดกว่า 25 ปี
โดยบริษัทฯมีกลยุทธ์ในการแข่งขันตามจุดแข็งและโอกาสการแข่งขันของแต่ละธุรกิจ ดังต่อไปนี้

1.  ธุรกิจจัดจำหน่าย (Distribution Business)

-   จุดแข็ง

    -   บริษัทฯ เป็นผู้นำอันดับ 1 ในธุรกิจข่ายสายสัญญาณสื่อสารคอมพิวเตอร์และโทรคมนาคม

    -   บริษัทฯ
        ได้รับการยอมรับและเป็นที่เชื่อถือมานานในธุรกิจข่ายสายสัญญาณสื่อสารคอมพิวเตอร์และโทรคมนาคม

    -   บริษัทฯ เป็นบริษัทแรกที่นำเทคโนโลยีสาย LAN และสาย UTP
        มาเผยแพร่ในประเทศไทย

    -   บริษัทฯ มีผลิตภัณฑ์สายสัญญาณที่มีความหลากหลายและครบถ้วนที่สุดในประเทศไทย

    -   บริษัทฯ มีความรับผิดชอบในผลิตภัณฑ์ที่นำเสนอ
        โดยมีทีมวิศวกรคอยให้คำปรึกษามีการจัดการฝึกอบรมทุกเดือน
        และมีการจัดสัมมนาให้ความรู้ใหม่เกี่ยวกับผลิตภัณฑ์

    -   บริษัทฯ เป็นผู้นำเข้าและจัดจำหน่ายผลิตภัณฑ์ LINK
        ซึ่งเป็นที่น่าเชื่อถือและยอมรับอย่างกว้างขวาง

    -   บริษัทฯ เป็นผู้ขายผลิตภัณฑ์ของ AMP ที่มากที่สุดในประเทศไทย

    -   บริษัทฯ มีทีมเลขาฝ่ายขายที่สามารถให้บริการและตอบคำถามของลูกค้าได้อย่างรวดเร็ว

-   จุดอ่อน

    -   องค์กรขนาดใหญ่ อุ้ยอ้าย มีต้นทุนค่าใช้จ่ายการดำเนินงานสูง

    -   มีคู่แข่งขันรายเล็กรายน้อยจำนวนมาก

    -   สินค้ามีความก้ำกึ่งกับสินค้าอุปโภค ซึ่งต้องเน้นให้เป็นสินค้า Engineering

-   การแข่งขัน

เนื่องจากบริษัทฯ เป็นผู้นำตลาดในธุรกิจสายสัญญาณสื่อสารคอมพิวเตอร์และโทรคมนาคม
โดยได้รับการยอมรับและจัดให้เป็นผู้นำตลาดซึ่งเป็นผลอันเนื่องมาจากการที่บริษัทฯ
ได้เข้ามาทำตลาดก่อนคู่แข่งขันรายอื่นๆ
อีกทั้งยังได้มีการพัฒนากลยุทธ์และสินค้าอย่างต่อเนื่องเพื่อรักษาความเป็นผู้นำธุรกิจมาโดยตลอด
และยังมีโครงการให้การศึกษาอย่างต่อเนื่องแก่ผู้ที่มีส่วนเกี่ยวข้องกับสินค้าที่บริษัทฯ จัดจำหน่าย
ได้แก่ ผู้ออกแบบ ผู้ขาย ผู้ติดตั้ง และตลอดจนลูกค้าผู้ใช้งาน ทั้งนี้ บริษัทฯ
ได้จัดให้มีโครงการฝึกอบรมทั้งในกรุงเทพฯ และต่างจังหวัดอย่างต่อเนื่องมานานกว่า 15 ปี
และที่สำคัญบริษัทฯ ยังเป็นผู้จัดจำหน่ายและขายส่งสินค้ายี่ห้อที่ขายดีในประเทศ 2 ยี่ห้อคือ ยี่ห้อ
LINK และ AMP ทำให้บริษัทฯ
สามารถครองส่วนแบ่งทางการตลาดในประเทศไทยได้มากกว่าร้อยละ 50

อย่างไรก็ตาม บริษัทฯ มุ่งมั่นที่จะสรรหาและพัฒนาเทคโนโลยีรวมถึงการนำเสนอผลิตภัณฑ์ใหม่ๆ
เพื่อขยายตลาดและฐานลูกค้าอย่างต่อเนื่อง เช่น ในปี 2551 บริษัทฯ
ได้นำเสนอผลิตภัณฑ์สายและอุปกรณ์ระบบโทรศัพท์ สายและอุปกรณ์ COAXIAL
สำหรับระบบกล้องทีวีวงจรปิด เป็นต้น อีกทั้ง บริษัทฯ
ยังได้เปิดสำนักงานสาขาเพื่อการเข้าถึงกลุ่มลูกค้าและเพื่อเป็นศูนย์กระจายสินค้าประจำภูมิภาคนั้นๆ
โดยในปัจจุบันบริษัทฯ มีสำนักงานสาขาที่จังหวัดเชียงใหม่ ที่อำเภอหาดใหญ่ จังหวัดสุราษฎร์ธานี
ที่จังหวัดขอนแก่น และที่จังหวัดระยอง

2.  ธุรกิจวิศวกรรม (ENGINEERING BUSINESS) และ ธุรกิจเพาเวอร์ แอนด์ เอ็นเนอร์ยี่
    (Power and Energy Business)

-   จุดแข็ง

    -   บริษัทฯ
        มีผลงานวางระบบสายสัญญาณสื่อสารให้สนามบินสุวรรณภูมิซึ่งเป็นสนามบินที่ใหญ่ที่สุดของประเทศไทย

    -   บริษัทฯ
        เป็นผู้วางระบบสายเคเบิ้ลใยแก้วนำแสงในเขตกรุงเทพมหานครเป็นระยะทางมากกว่า
        2,500 กิโลเมตร บริษัทฯ
        มีผลงานการติดตั้งและทดสอบระบบข่ายสายสัญญาณทั่วประเทศกว่า 1,000 โครงการ

    -   บริษัทฯ มีผลงานในการติดตั้งสายเคเบิ้ลใต้ทะเล (Submarine Cable)
        หลายโครงการ

    -   บริษัทฯ ให้บริการเป็นสถาบันทดสอบและออกใบรับรองรับรองระบบให้ลูกค้า
        (Certificate)

    -   บริษัทฯ จัดทำมาตรฐานระบบ Cabling เพื่อเป็นมาตรฐานในประเทศไทย

    -   บริษัทฯ มีทีมวิศวกรและบุคลากรที่มีความชำนาญงานเฉพาะด้าน

    -   บริษัทฯ มีเครื่องมือ เครื่องทดสอบที่ทันสมัยและครบถ้วน

    -   บริษัทฯ มีการบริหารงานด้วยระบบบริหารงานคุณภาพ ISO9001:2008

    -   บริษัทฯ มีการนำเสนอนวัตกรรมใหม่ เพื่อรองรับการเติบโตของธุรกิจ ICT มาโดยตลอด

-   จุดอ่อน

    -   งาน Cabling ขนาดใหญ่มีโครงการที่เกิดขึ้นจำนวนไม่มากนักในแต่ละปี

    -   ยังขาด Sales ประสานงานและติดตามงานกับเจ้าหน้าที่ปฎิบัติงานของลูกค้า

-   การแข่งขัน

จากการที่บริษัทฯ เคยได้รับมอบหมายให้เป็นผู้วางระบบสายสัญญาณ Fiber Optic
ภายในอาคารผู้โดยสารของสนามบินสุวรรณภูมิ
ซึ่งถือเป็นโครงการก่อสร้างและติดตั้งสายสัญญาณในอาคารที่ใหญ่ที่สุดในประเทศไทย และบริษัทฯ
สามารถส่งมอบงานได้เป็นที่เรียบร้อย ทำให้ผลงานและความน่าเชื่อถือของบริษัทฯ
เป็นที่ประจักษ์ต่อหน่วยงานที่มีส่วนเกี่ยวข้องกับสนามบินสุวรรณภูมิ อาทิเช่น บริษัท ทีโอที จำกัด
(มหาชน) บริษัท การบินไทย จำกัด (มหาชน) และบริษัท ท่าอากาศยานไทย จำกัด (มหาชน)
ฯลฯ ทำให้บริษัทเหล่านี้ได้ว่าจ้างให้บริษัทฯ เป็นผู้ให้บริการในการวางระบบ Fiber Optic
และสายสัญญาณสื่อสารให้แก่หน่วยงานของตน อีกทั้งหน่วยงานอีกหลายแห่ง เช่น การไฟฟ้านครหลวง
การไฟฟ้าส่วนภูมิภาค และบริษัท ทีโอที จำกัด (มหาชน) ก็ได้มอบความไว้วางใจให้บริษัทฯ
เป็นผู้วางระบบสาย Fiber Optic ทั่วกรุงเทพมหานครและทั่วภูมิภาคเป็นระยะทางกว่า 5,000
กิโลเมตรอีกด้วย

จากผลงานดังกล่าว ทำให้บริษัทฯ
สามารถก้าวขึ้นมาเป็นผู้วางระบบโครงข่ายไฟเบอร์ออฟติกชั้นนำทั้งภายในและภายนอกอาคาร
โดยบริษัทฯ สามารถแข่งขันกับบริษัทคู่แข่งขนาดใหญ่ที่ไม่มีทีมงานวิศวกรของตนเอง
และยังสามารถแข่งขันกับบริษัทขนาดกลางและเล็กซึ่งเป็นผู้รับเหมาในการติดตั้งระบบอย่างเดียว
โดยบริษัทฯ มีข้อได้เปรียบจากการเป็นทั้งผู้จัดจำหน่ายสินค้าและผู้ให้บริการด้านวิศวกรรม
ทำให้บริษัทฯ สามารถให้บริการแก่ลูกค้าแบบ One Stop Service
ที่สามารถให้บริการแก่ลูกค้าแบบไม่ขาดตอน ที่ผ่านมาบริษัทฯ
ได้พัฒนาทีมวิศวกรและบุคลากรที่มีอยู่อย่างต่อเนื่อง ทำให้บริษัทฯ
สามารถให้บริการด้านวิศวกรรมที่มีมูลค่าเพิ่มมากขึ้น
และมีส่วนร่วมพัฒนาเทคโนโลยีให้แก่ประเทศไทย อาทิ
เทคโนโลยีสายเคเบิ้ลสื่อผสมไฟฟ้าและสื่อสาร (Composite Submarine Cable) โดยบริษัทฯ
ได้รับการคัดเลือกให้เป็นผู้ติดตั้งสายเคเบิ้ลใต้ทะเล (Submarine Cable) ให้แก่ เกาะสีชัง
เกาะล้าน จังหวัดชลบุรี เกาะปูยู เกาะยาว จังหวัดสตูล และเกาะมุกด์ เกาะสุกร เกาะลิบง
จังหวัดตรัง พร้อมงานส่วนเพิ่ม โดยปัจจุบันงานดังกล่าวได้แล้วเสร็จและส่งมอบไปทั้งหมดแล้ว
โดยปัจจุบันบริษัทฯ
อยู่ระหว่างดำเนินงานก่อสร้างสถานีไฟฟ้าที่จังหวัดแม่ฮ่องสอนและจังหวัดลำพูนโดยมีมูลค่ารวมกว่า
200 ล้านบาทซึ่งจะช่วยให้บริษัทฯ เก็บเกี่ยวความชำนาญในธุรกิจและสามารถแข่งขันในอนาคตด้วย

3.  ธุรกิจเทเลคอม (Telecom Business)

-   จุดแข็ง

    -   มีความเชี่ยวชาญชำนาญในการออกแบบและติดตั้งระบบโครงข่ายสายสัญญาณให้กับองค์กรในกลุ่มธุรกิจโทรคมนาคมมาแล้วมากมาย

    -   มีบริษัท อินเตอร์ลิงค์ คอมมิวนิเคชั่น จำกัด (มหาชน)
        เป็นบริษัทแม่ซึ่งช่วยส่งเสริมด้านความเชื่อมั่นและการสนับสนุนทางด้านการเงินและการดำเนินงาน

-   จุดอ่อน

    -   ต้องอ้างอิงบริษัท อินเตอร์ลิ้งค์ คอมมิวนิเคชั่น จำกัด (มหาชน)
        เป็นหลักในการทำให้ลูกค้ามั่นใจ

-   การแข่งขัน

ตลาดการให้บริการโทรคมนาคมถือเป็นตลาดที่มีการแข่งขันสูง โดยเฉพาะการแข่งขันทางด้านราคา
หากแต่ความต้องการด้านการสื่อสารก็มีอัตราการเติบโตที่เพิ่มขึ้นสูงอย่างต่อเนื่อง
อันเนื่องมาจากเทคโนโลยีที่ทันสมัยมากขึ้น เช่น เทคโนโลยี 3G/4G
ความต้องการทางด้านการสื่อสารที่มากขึ้น เช่น การบริโภคคอนเทนต์ออนไลน์
และการหันมาใช้โซเชียลมีเดียในชีวิตประจำวันและธุรกิจ เป็นต้นทำให้ผู้ให้บริการรายต่างๆ เช่น
TOT True AIS DTAC และ CAT มีความจำเป็นที่จะต้องทำการขยับขยายเพื่อการให้บริการที่ดีขึ้น
ทำให้ตลาดมีการเติบโตมากขึ้นเช่นเดียวกันกับภาวะการแข่งขัน

4.2.3 การจำหน่ายและช่องทางการจำหน่าย

ธุรกิจจัดจำหน่าย (DISTRIBUTION BUSINESS)

บริษัทฯ เป็นผู้จัดจำหน่ายผลิตภัณฑ์และอุปกรณ์ขายสายสัญญาณหลายยี่ห้อ ได้แก่

-   LINK

-   AMP

-   19” GERMANY EXPORT RACK

การจำหน่ายสินค้าของบริษัทฯ เน้นการขายส่งให้ผู้แทนจำหน่าย (Dealer)
ผู้รับเหมาระบบสายสัญญาณ และผู้รับเหมางานระบบวิศวกรรม (Contractor)
ซึ่งมีทั้งในรูปแบบการติดต่อเข้าหาลูกค้าที่มีศักยภาพโดยตรงด้วยทีมขายของบริษัทฯ
และการที่ลูกค้าติดต่อเข้ามาที่บริษัทฯ โดยตรง รวมถึงการได้รับการแนะนำต่อกันมา
หรือจากการโฆษณาในสื่อนิตยสารคอมพิวเตอร์สื่อหนังสือพิมพ์สื่อวิทยุ และสื่อโทรทัศน์ ซึ่งบริษัทฯ
จะมีแคตตาล็อกสินค้าพร้อมราคา ซึ่งมีการปรับเปลี่ยนทุกๆ 6 เดือน
หรือผ่านทางหน้าเว็ปไซด์ของบริษัทฯ หรือทำการเสนอราคาให้ลูกค้าพิจารณาก่อนการตัดสินใจ
และหากมีการสั่งซื้อก็สามารถจะจัดส่งสินค้าให้ลูกค้าภายในระยะเวลาไม่เกิน 3 วัน
เนื่องจากบริษัทฯ มีสต็อคสินค้าที่มีความหลากหลายที่สุดในประเทศ โดยบริษัทฯ
ยังได้มีการบันทึกรายละเอียดการสั่งซื้อสินค้าของลูกค้าทุกรายที่บริษัทฯ มีการติดต่อทำใบเสนอราคา
เพื่อใช้เป็นฐานข้อมูลลูกค้าในการประมวลผลและจัดทำแผนการตลาดในอนาคตอีกด้วย บริษัทฯ
ได้ร่วมมือกับบริษัท สปิริต เอ็นเตอร์ไพรซ์ จำกัด
ซึ่งเป็นการร่วมทุนระหว่างบริษัทค้าปลีกอุปกรณ์อิเล็กทรอนิกส์มากกว่า 50 รายทั่วประเทศ
และบริษัทฯ มีส่วนร่วมลงทุนในสัดส่วนร้อยละ 1.67 ในการกระจายสินค้าและบริการของบริษัทฯ
สู่ทั่วทุกภูมิภาคของประเทศ

เพื่อเป็นการรุกตลาดภูมิภาค บริษัทฯ ได้เปิดสำนักงานสาขาใน 4 ภูมิภาคหลักได้แก่
ภาคเหนือที่จังหวัดเชียงใหม่ ภาคใต้ที่อำเภอหาดใหญ่ จังหวัดสงขลา
ภาคตะวันออกเฉียงเหนือที่จังหวัดขอนแก่น และภาคตะวันออกที่จังหวัดระยอง
เพื่อให้ลูกค้าสามารถติดต่อกับบริษัทฯ ได้สะดวกยิ่งขึ้น และเป็นการกระจายสินค้าไปสู่จังหวัดหลักๆ
ในส่วนภูมิภาคได้อย่างมีประสิทธิภาพ และเพื่อทำให้บริษัทฯ
สามารถให้บริการที่ทั่วถึงและครอบคลุมในส่วนภูมิภาคของประเทศไทย บริษัทฯ
จึงได้จัดให้มีโครงการ “ส่งฟรีทั่วไทย” กล่าวคือ ลูกค้าตัวแทนจำหน่ายในต่างจังหวัด
สามารถสั่งซื้อสินค้าได้ในราคาเดียวกันกับลูกค้าในเขตกรุงเทพฯ และปริมณฑล โดยบริษัทฯ
เป็นผู้รับผิดชอบค่าใช้จ่ายในการขนส่งสินค้าไปยังส่วนภูมิภาคทั่วประเทศ ปัจจุบันบริษัทฯ
มีฐานลูกค้าที่เคยติดต่อซื้อขาย และได้ส่งข่าวสารให้เป็นประจำ อยู่มากกว่า 12,000
รายทั่วประเทศ

ธุรกิจวิศวกรรม (ENGINEERING BUSINESS)

จากการที่บริษัทฯ เป็นผู้จัดจำหน่ายผลิตภัณฑ์และอุปกรณ์ข่ายสายสัญญาณ
และเป็นผู้บุกเบิกธุรกิจในลำดับต้นๆ ของประเทศไทย เมื่อลูกค้ามีการสั่งซื้อสินค้า บริษัทฯ
ก็ได้มีการเสนอการให้บริการวิศวกรรมทางด้านการติดตั้งและการทดสอบระบบไปด้วย
จากประสบการณ์ ความชำนาญ บุคลากรและเครื่องมือเครื่องทดสอบที่มีอยู่ ทำให้บริษัทฯ
ได้รับความไว้วางใจให้เป็นผู้ให้บริการติดตั้งและวางระบบสายสัญญาณในหลายๆ
โครงการของลูกค้าทั้งภาครัฐและองค์กรภาคเอกชน
โดยเฉพาะโครงการขนาดใหญ่ที่ต้องการความรับผิดชอบ ความเชี่ยวชาญ
และความเป็นมืออาชีพของผู้ให้บริการ อาทิ โครงการของสนามบินสุวรรณภูมิ โครงการของบริษัท
ทีโอที จำกัด (มหาชน) โครงการของบริษัท การบินไทย จำกัด (มหาชน)
โครงการของการไฟฟ้าส่วนภูมิภาค การไฟฟ้านครหลวง และการไฟฟ้าฝ่ายผลิตแห่งประเทศไทย
โครงการของธนาคารกรุงไทย จำกัด (มหาชน) โครงการของธนาคารกสิกรไทย จำกัด (มหาชน)
โครงการของธนาคารไทยพาณิชย์ จำกัด (มหาชน) โครงการของธนาคารออมสิน
โครงการของมหาวิทยาลัยธรรมศาสตร์ ศูนย์รังสิต โครงการของมหาวิทยาลัยกรุงเทพ
โครงการของมหาวิทยาลัยขอนแก่น โครงการของมหาวิทยาลัยอัสสัมชัญ
โครงการของมหาวิทยาลัยชินวัตร
โครงการของสถาบันเทคโนโลยีพระจอมเกล้าเจ้าคุณทหารลาดกระบัง โครงการของบริษัท เชลล์
(ประเทศไทย) จำกัด โครงการของบริษัท ซีเอ็ดยูเคชั่น จำกัด (มหาชน) โครงการของบริษัท
ปูนซิเมนต์นครหลวง จำกัด (มหาชน) โครงการของบริษัท ผลิตไฟฟ้า จำกัด (มหาชน)
และโครงการของบริษัท อายิโน๊ะโมะโต๊ะ จำกัด ฯลฯ

4.2.4 ลักษณะลูกค้าและกลุ่มลูกค้าเป้าหมาย

ธุรกิจจัดจำหน่าย (DISTRIBUTION BUSINESS)

กลุ่มลูกค้าเป้าหมายของบริษัทฯ สามารถแบ่งได้ดังต่อไปนี้

1.  ผู้แทนจำหน่ายและผู้รับเหมา (Dealers & Contractors): เป็นลูกค้าที่นำสินค้าของบริษัทฯ
    ไปจำหน่ายต่อ หรือนำไปติดตั้งให้แก่ลูกค้า ซึ่ง ณ ปัจจุบัน บริษัทฯ
    มีจำนวนลูกค้าประเภทนี้มากกว่า 12,000 รายทั่วประเทศ เช่น
    บริษัทผู้ค้าคอมพิวเตอร์ขนาดใหญ่ ได้แก่ IBM AIT IRCP SVOA เป็นต้น
    และบริษัทผู้ค้าคอมพิวเตอร์ขนาดกลางและเล็กโดยทั่วไป รวมทั้งบริษัทที่มีโซลูชั่นด้านซอฟต์แวร์
    เป็นต้น ในส่วนของผู้รับเหมา ได้แก่
    ผู้รับเหมาด้านไฟฟ้าและสื่อสารทั้งขนาดใหญ่และขนาดเล็กทั่วประเทศ
    รวมทั้งบริษัทสื่อสารขนาดใหญ่ เช่น บมจ. ทีทีแอนด์ที บมจ. สามารถ เทเลคอมมิวนิเคชั่น
    และบมจ. ล็อกซ์เล่ย์ เป็นต้น โดยสัดส่วนการขายให้แก่ลูกค้าในกลุ่มนี้คิดเป็นร้อยละ 95
    ของยอดขายรวมของธุรกิจ

2.  ลูกค้าองค์กร: เป็นหน่วยงานทั้งภาคเอกชน รัฐบาล
    และรัฐวิสาหกิจที่มีความต้องการใช้อุปกรณ์ระบบข่ายสายสัญญาณโดยตรง ยกตัวอย่าง เช่น
    บมจ. กสท.โทรคมนาคม การไฟฟ้าฝ่ายผลิตแห่งประเทศไทย บมจ.ธนาคารกสิกรไทย บมจ.
    ธนาคารไทยพาณิชย์ บมจ.ธนาคารทหารไทย บมจ.ธนาคารกรุงเทพ เป็นต้น
    โดยฝ่ายการขายและการตลาดจะเป็นผู้ติดต่อลูกค้าในส่วนนี้โดยตรง ซึ่งการเสนอสินค้าจะมี 2
    รูปแบบ ได้แก่ การสั่งซื้อตามปกติ และการประมูลราคา
    ซึ่งลูกค้าจะใช้รูปแบบใดในการสั่งซื้อนั้นขึ้นกับชนิด ปริมาณ และมูลค่าของสินค้าที่สั่งในแต่ละครั้ง
    สัดส่วนการขายให้แก่ลูกค้าในกลุ่มนี้จะคิดเป็นร้อยละ 5 ของยอดขายรวมทั้งหมด

    ธุรกิจวิศวกรรม (ENGINEERING BUSINESS)

กลุ่มลูกค้าเป้าหมายของธุรกิจวิศวกรรมมีทั้งภาครัฐและภาคเอกชนที่มีการติดตั้งระบบข่ายสายสารสนเทศแบบครบวงจร
และมีการแยกงานการติดตั้งระบบข่ายสายสัญญาณออกจากระบบงานอื่นๆ อย่างชัดเจน
ตัวอย่างรายชื่อลูกค้าที่ผ่านมาของธุรกิจวิศวกรรม ได้แก่ บริษัท ท่าอากาศยานไทย จำกัด (มหาชน)
การไฟฟ้านครหลวง การไฟฟ้าส่วนภูมิภาค การไฟฟ้าฝ่ายผลิตแห่งประเทศไทย บริษัท กสท
โทรคมนาคม จำกัด (มหาชน) บริษัท ไปรษณีย์ไทย จำกัด บริษัท แอดวานซ์ อินโฟนเซอร์วิส จำกัด
(มหาชน) บริษัท ทรู คอร์ปอเรชั่น จำกัด (มหาชน) และธนาคารออมสิน เป็นต้น กลุ่มลูกค้าอีกกลุ่ม
ได้แก่ บริษัทผู้ค้าคอมพิวเตอร์ หรือผู้รับเหมาที่ติดตั้งระบบข่ายสายสัญญาณเอง แต่ได้ว่าจ้างให้บริษัทฯ
เป็นผู้จัดสายและเข้าสาย (Terminate) พร้อมทดสอบระบบ (Testing) ก่อนส่งมอบ

และเพื่อเข้าสู่ตลาดที่มีศักยภาพการเติบโต บริษัทฯ
จึงได้ขยายธุรกิจไปสู่กลุ่มลูกค้าที่ต้องการโครงการพิเศษ โดยในปัจจุบัน บริษัทฯ
ได้เข้าไปรับงานในโครงการของกลุ่มองค์กรรัฐวิสาหกิจ ซึ่งเป็นโครงการขนาดใหญ่อย่างต่อเนื่อง
อาทิ โครงการของการไฟฟ้าส่วนภูมิภาคในส่วนที่เป็นสายเคเบิ้ลใต้น้ำและ Fiber Optic
โครงการของบริษัท ทีโอที จำกัด (มหาชน) ในส่วนที่เป็นงาน Fiber Optic ทั้งบนดินและใต้ดิน
โครงการของบริษัท การท่าอากาศยานไทย จำกัด (มหาชน) ในส่วนงานขยายสนามบิน
และโครงการของการไฟฟ้านครหลวงในส่วนของ Fiber Optic และสายเคเบิ้ลใต้ดิน เป็นต้น

2.  การจัดหาผลิตภัณฑ์และบริการ

    1.  ธุรกิจจัดจำหน่าย (DISTRIBUTION BUSINESS)

บริษัทฯ เป็นตัวแทนจัดจำหน่ายสินค้าและนำเข้าอุปกรณ์ข่ายสายสัญญาณคอมพิวเตอร์
เทคโนโลยีสารสนเทศและการสื่อสารโทรคมนาคม ซึ่งการจัดหาผลิตภัณฑ์ของบริษัทฯ
มีทั้งการนำสินค้าเข้าจากผู้ผลิตในต่างประเทศโดยตรง เช่น ผลิตภัณฑ์ยี่ห้อ LINK
การซื้อสินค้าผ่านผู้จัดจำหน่ายของผู้ผลิตภายในประเทศ เช่น ผลิตภัณฑ์ยี่ห้อ AMP
และมีการจ้างผลิตภายในประเทศโดยผู้รับจ้างผลิตสินค้า (Original Equipment
Manufacturer: OEM) ภายใต้ผลิตภัณฑ์ยี่ห้อ 19” GERMANY EXPORT RACK

ตาราง 4.3.1 แสดงรายละเอียดของสัญญาระหว่างบริษัทฯ กับผู้ผลิตสินค้ายี่ห้อต่างๆ

+----------+-------------+------------+-----+-------------------------+
| สินค้า     | บริษัทคู่ค้า     | ประเภทสัญญา | อ   | เงื่อนไขที่สำคัญในสัญญา       |
|          |             |            | ายุส |                         |
|          |             |            | ัญญา |                         |
+----------+-------------+------------+-----+-------------------------+
| LINK     | LINK        | Exclusive  | 3 ปี | -                       |
|          | (FAR-EAST)  | D          |     |  ให้บริษัทฯเป็นตัวแทนจัดจำหน่า |
|          |             | istributor |     | ยแต่เพียงผู้เดียวในประเทศไทย |
|          | Corporation | (ส         |     |                         |
|          |             | ัญญาสิ้นสุดวันที่ |     |    และประเทศในแถบอินโดจีน |
|          |             | 31 ธันวาคม  |     |                         |
|          |             | 2556)      |     | -   บริษัทฯได้นำ           |
|          |             |            |     | เครื่องหมายการค้ามาจดทะเบีย |
|          |             |            |     | นเครื่องหมายการค้าในประเทศ |
|          |             |            |     |     เลขที่ ค.147350       |
+----------+-------------+------------+-----+-------------------------+
| AMP      | Tyco        | Authorized | 1 ปี | -   Tyco                |
|          | Electronics | D          |     |     ประเทศไทยส          |
|          | (Thailand)  | istributor |     | ามารถแต่งตั้งผู้แทนจำหน่ายอื่นๆ |
|          | Limited     | (ส         |     | ได้โดยไม่จำเป็นต้องแจ้งบริษัทฯ |
|          |             | ัญญาสิ้นสุดวันที่ |     |                         |
|          |             | 30 กันยายน  |     |                         |
|          |             | 2555)¹     |     |                         |
+----------+-------------+------------+-----+-------------------------+
| 19”      | E.S.        | การเข้าไ    |     | -   บริษัทฯ               |
| GERMANY  | In          | ปถือหุ้นร้อยละ |     |     เป็นเจ้าของเ          |
| EXPORT   | ternational | 10         |     | ครื่องหมายการค้าโดยจดทะเบีย |
| RACK     | (1991) Co., |            |     | นเครื่องหมายการค้าในประเทศ |
|          | Ltd.        |            |     |     เลขที่ ค. 163601      |
|          |             |            |     |                         |
|          |             |            |     | -                       |
|          |             |            |     |   ว่าจ้างโรงงานให้ผลิตภายใต |
|          |             |            |     | ้ยี่ห้อสินค้าและลิขสิทธิ์ของบริษัทฯ |
+----------+-------------+------------+-----+-------------------------+

หมายเหตุ: ¹ปัจจุบันอยู่ระหว่างต่อสัญญากับ Tyco Electronics (Thailand) Limited
ซึ่งคาดว่าจะแล้วเสร็จเดือนเมษายน 2556

1.  ธุรกิจวิศวกรรม (ENGINEERING BUSINESS)

บริษัทฯ มีขั้นตอนการให้บริการในธุรกิจวิศวกรรม ดังนี้

1.  ศึกษาระบบงานและความต้องการของลูกค้าทั้งในด้านระบบข่ายสายคอมพิวเตอร์
    เทคโนโลยีสารสนเทศและการสื่อสารโทรคมนาคมและอุปกรณ์ต่างๆ ที่จำเป็น

2.  ออกแบบระบบและระบุวัสดุอุปกรณ์ต่างๆ ที่ใช้

3.  คำนวณหามูลค่างานทั้งหมด โดยวิศวกรผู้เชี่ยวชาญ

4.  จัดทำใบเสนอราคาหรือยื่นซองประมูลงาน

5.  ทำสัญญาว่าจ้างในกรณีที่บริษัทฯ ได้รับการคัดเลือก

6.  จัดเตรียมวัสดุและอุปกรณ์ที่เกี่ยวข้อง

7.  ติดตั้งและทดสอบระบบโดยแผนกวิศวกรรมของบริษัทฯ ร่วมกับลูกค้า

8.  ระบบเสร็จสมบูรณ์พร้อมส่งมอบ

บริษัทฯ ได้รับการรับรองระบบงานบริหารคุณภาพตามมาตรฐานอุตสาหกรรม (มอก.) ISO
9001:2008 เลขที่ QMS 03093/697t จากสถาบัน Management System Certification
Institute (Thailand) (MASCI)

งานที่ยังไม่ได้ส่งมอบ

+-------------------+-------+--------+---------+----------+--------+
| รายการ            | ส     | ผู้ว่าจ้าง | มูลค่า    | กำ       | ควา    |
|                   | ถานที่ก |        | โครงการ | หนดส่งมอบ | มคืบหน้า |
|                   | ่อสร้าง |        |         |          |        |
|                   |       |        |         |          | ณ 31   |
|                   |       |        |         |          | ธ.ค.   |
|                   |       |        |         |          | 2555   |
+-------------------+-------+--------+---------+----------+--------+
| ธ                 | จ.    | การ    | 121.95  | มิถุนายน   | 90.87% |
| ุรกิจวิศวกรรมวางระบบ | แม่ฮ   | ไฟฟ้าส่ว | ล้านบาท  | 2556     |        |
|                   | ่องสอน | นภูมิภาค |         |          | 95.08% |
| 1.                |       |        | 73.335  | สิงหาคม   |        |
|  งานจ้างเหมาพร้อมติด | จ     | การ    | ล้านบาท  | 2556     |        |
| ตั้งอุปกรณ์สายส่งแรงสูง | .ลำพูน | ไฟฟ้าส่ว |         |          |        |
|     ระบบ115KV ช่วง |       | นภูมิภาค |         |          |        |
|     อ.ปาย-แ       |       |        |         |          |        |
| ม่ฮ่องสอน(Section3) |       |        |         |          |        |
|                   |       |        |         |          |        |
| 2.  งานจ้างเหมาก   |       |        |         |          |        |
| ่อสร้างสถานีไฟฟ้าระบบ |       |        |         |          |        |
|     115 KV        |       |        |         |          |        |
|     สถานีไฟฟ้าลำพูน  |       |        |         |          |        |
|     2             |       |        |         |          |        |
+-------------------+-------+--------+---------+----------+--------+